Source: http://magyarugyved.eu/index.php?tag=devecser
Timestamp: 2018-02-20 01:59:46
Document Index: 6175057

Matched Legal Cases: ['Bíróság ', 'bíróság ', 'bíróság ', 'bíróság ', 'bíróság ', 'Kúria ']

A gyülekezési jog korlátozhatósága veszélyhelyzetben
Posted in Magyarügyvéd on november 19, 2010
A 2010. október 4-i Ajka-környéki vörösiszap-katasztrófa miatt 245/2010. (X. 6.) Korm. rendeletével a Kormány – az Alkotmány 35. § (1) bekezdés i) pontjában meghatározott hatáskörében eljárva, a honvédelemről és a Magyar Honvédségről szóló 2004. évi CV. törvény (a továbbiakban: Hvt.) 149. § (3) bekezés a) pontja alapján – veszélyhelyzetet hirdetett ki.
Az Alkotmány idézett rendelkezése szerint a Kormány az élet- és vagyonbiztonságot veszélyeztető elemi csapás, illetőleg következményeinek az elhárítása (a továbbiakban: veszélyhelyzet), valamint a közrend és a közbiztonság védelme érdekében megteszi a szükséges intézkedéseket. A Hvt. fenti rendelkezése értelmében a Kormány veszélyhelyzetben a Hvt. 153-156., 158-160., 165-170., 172-173., 186., 195., 196-201. §-ban meghatározott rendkívüli intézkedéseket vezetheti be. E rendkívüli intézkedések közül a 167. § szól a gyülekezési jog korlátozásáról. Eszerint közterületen tartandó rendezvényt, nyilvános gyűlést csak előzetes engedély alapján lehet tartani. A nyilvános rendezvény tartására vonatkozó engedély kiadása az illetékes rendőrfőkapitány hatáskörébe tartozik. A rendőrfőkapitány a nyilvános rendezvény engedélyezése iránti kérelmet a védelmi érdekek sérelme esetén a tény közlését meghaladó egyéb indokolás nélkül elutasíthatja.
2010. november 16-án devecseri magánszemélyek demonstrációt jelentettek be az Ajkai Rendőrkapitányságon. A bejelentés szerint a 8-as számú főúton a devecseri elágazótól Budapest irányába kívántak félpályás útlezárást tartani.
A Veszprém Megyei Rendőr-főkapitányság vezetője – figyelemmel az egész megye területére elrendelt, érvényben lévő veszélyhelyzetre – a Hvt. 167. § (3) bekezdése alapján az engedély kiadását elutasította.
A főkapitány súlyos jogalkalmazási hibát követett el, amikor a Hvt. felületes ismerete alapján úgy vélte, hogy bármilyen veszélyhelyzet esetén jogosult a nyilvános rendezvény engedélyezése iránti kérelemről dönteni. Ha elolvasta volna az aktuális veszélyhelyzetet kihirdető 245/2010. (X. 6.) Korm. rendeletet is, észlelhette volna, hogy abban a Hvt. 167. §-ára nincs utalás, vagyis a konkrét esetben a Kormány nem vezette be a gyülekezési jog korlátozását. A Hvt. rendkívüli jogrendre vonatkozó rendelkezései ugyanis a veszélyhelyzet kihirdetésével nem lépnek automatikusan életbe a maguk teljességében, hanem a Kormánynak tételesen meg kell határoznia azokat, amelyek bevezetését az adott esetben indokoltnak látja. Mivel a jelen esetben a kormányrendelet – helyesen – nem utal a Hvt. 167. §-ára, a főkapitánynak nem volt joga az ügyben határozatot hozni. Mivel a Hvt. gyülekezési jogra vonatkozó kivételes rendelkezései nem alkalmazandóak, a bejelentést a gyülekezési jogról szóló 1989. évi III. törvény (Gytv.) alapján kellett volna elbírálni. Erre vonatkozó hatásköre a rendezvény helye szerint illetékes rendőrkapitányságnak, nem pedig a megyei főkapitánynak van (Gytv. 6. §).
Tags: Alkotmány, veszélyhelyzet, vörösiszap, Devecser, gyülekezési jog, tüntetés, rendőrség, Veszprém, Ajka, honvédelmi törvény
Tanúvallomás ügyvéd nélkül
Munkavállalás hamis diplomával
Jegybanki függetlenség az EU-ban
Szóval akkor ciki.
Mégsem bűncselekmény
A kvótanépszavazás és az esetleges alaptörvénymódosítás értelme
EU jogba ütközik a magyar bírák kényszernyugdíjazása
Kettős mérce az önkényuralmi jelképek tiltásakor?
A Tobin-ügyről
A védő - Megjelent Magyar György könyve
A pártatlanság látszata
Strasbourgi ítéletek végrehajtása
Súlyos jogszabályszerkesztési hibák az új szabálysértési törvényben
Bíróság elé kerülhet-e Schmitt ügye?
Új büntetés-végrehajtási egészségügyi létesítmény jön létre
Az új Büntető törvénykönyv tervezetéről
Felszámolás előtt a MALÉV?
Lex Biszku
Önkényuralmi jelkép használata előtt kérdezze meg ügyvédjét, jogvédőjét!
A Fratanolo-ügy FRISSÍTVE
Új jogrendszerhez új jogi szakvizsgát
Igazságügyi reform és nemzeti hagyományaink
Lex Tvrtko II
Az új médiatörvény nem korlátozza a blogírást
A korábbi szexuális partnerek képmásának és adatainak közzétételéről
Kisebbségek országgyűlési képviselete
Alaptörvény Alaptörvény bíróság bíróság bíróság Strasbourg adatvédelem Ajka álfőnővér Alkotmány Alkotmány Alkotmány Alkotmánybíróság alkotmánymódosítás Biszku Béla büntetőjog csalás Devecser diploma egészségügy EKB elítélt EU EU jog EU jog EU jog excsajok gyülekezési jog honvédelmi törvény jegybanki függetlenség jegybank jogalkotási mulasztás jogi szakvizsga jogi szakvizsga kártérítés kártérítés kártérítés KBER képviselet közalkalmazott kórház Kúria Luxembourg MNB munkajog nemzeti bank nemzeti és etnikai kisebbség nemzeti központi bank nyugdíj okirathamisítás Országgyűlés Országgyűlés rendőrség rétvári bence sértett son of sam személyes adat személyhez fűződő jogok tüntetés tvrko választás veszélyhelyzet Veszprém visszaélés személyes adattal vörösiszap
Impresszum - Blogszabályzat - Adatvédelem - RSS